Derek Prince'i Teenistus
Täielik pääste ja kuidas seda vastu võtta - 2
Osa 2/2
Ta suri, et luua oma meistriteos meeste ja naiste katkistest eludest.
Milline sõnum, milline ilmutus!
Kui palju päästet sul tegelikult on, kui sa pole sellest põnevil.
Olin loogik enne, kui kristlaseks sain -
ja see on loogiline reaktsioon Pühakirja ilmutusele.
Kui usume asju, millest rääkisin, siis vaid istuda ja öelda,
see on hea, on täiesti ebareaalne.
Olen kirjeldanud seda, mis Jumal on teinud - see on olemas,
see on ideaalselt ideaalne, täielikult täielik.
Kuid meie peame siiski teadma, kuidas seda rakendada.
Võiksin selle sõnumi siin lõpetada ja sul oleks ahvatlev pilt sellest,
kuid paljud ei teaks, kuidas seda rakendada.
Annan endast parima ja püüan kirjeldada samme,
mille varal saame rakendada seda, mida Jumal on teinud.
Minu arvates on neli lihtsat sammu:
1. Parandada meelt;
2. Uskuda;
3. Tunnistada;
4. Käituda selle põhjal, mida usud.
Uuesti: 1. Parandada meelt;
2. Uskuda; 3. Tunnistada;
4. Käituda selle põhjal, mida usud.
Vaatame mõnda kirjakohta.
Esimene ülioluline samm, millest keegi mööda ei saa,
on meelt parandada.
Kogu Piibel on väga selge, et keegi ei saa Jumalaga lepitatud
patus ja vastuhakus, ilma meeleparanduseta.
Näen tänapäeval, et õpetus meeleparandusest
on väga nõrk ja ebaefektiivne koguduse paljudes valdkondades.
Arvan, et kogudus kannatab suuresti.
Nagu paljud teised, kes on pastorid, nõustajad,
olen aastate jooksul palju nõustanud, praegu enam mitte,
kuid nägin, et pole palju kristlasi, kel poleks probleeme.
Olles pikalt koos kristlastega, kel on palju probleeme,
tegin järelduse, et 50% probleemide põhjuseks
oli meeleparanduse puudus.
Teisisõnu, kui nad oleksid tõesti meelt parandanud,
poleks neid probleeme. Meele- parandusest ei saa mööda minna.
Usun, et on tähtis seda rõhutata, sest liigub õpetust,
mis ütleb, et meeleparandus on negatiivne jne.
Võib-olla tõesti, kuid vajame seda väga.
Vaatame Jeesuse sõnu Markuse 1:15, see on Ta avaliku teenistuse algus:
"Aeg on täis saanud ja Jumala riik on lähedal.
Parandage meelt ja uskuge evangeeliumisse!"
Jumal ei palu kellelgi uskuda enne meelt parandamata.
Usun, et see on võimatu -
ei ole võimalik uskuda, kui sa pole tõeliselt meelt parandanud.
Võid teha läbi kõik välised rituaalid,
kuid reaalselt seda pole.
Mida tähendab meeleparandus?
See pole emotsioon, see on otsus.
Kreekakeelset sõna, mida kasutatakse tavakeeles,
tõlgitakse valdavalt "meelt muutma".
Meeleparandus on meelemuutus - oled elanud ühtmoodi,
otsustad elada teistmoodi.
Oled elanud endale, oma normide järgi, teinud oma asja,
nüüd otsustad: ma alistun Jumalale, elan Jumala viiside järgi,
Jumal ütleb mulle, mida teha, ja teen selle järgi.
Inimene, kes on tõesti meelt parandanud, ei vaidle Jumalaga.
Saan kirju inimestelt, kel on probleemid - ka siin olles,
mõned neist on pikalt raskustes olnud ja nad on meeleheitel.
Arvan, et vähemalt osad neist ei ole päriselt meelt parandanud,
sest nad tahavad lahendust probleemile,
et saaksid teha, mis nemad tahavad.
Neil on oma plaan, mis nad tahaksid teha ja olla elus,
kuid see pole meeleparandus. Meeleparandus ütleb:
siin ma olen, Jumal, tee minuga, mida Sina tahad!
Ma ei tee oma plaane, panen oma ambitsioonid kõrvale.
Sul võivad olla täiesti teised plaanid, panen enda omad kõrvale ja
avan end sellele, mis Sina tahad, mis tahes see ka pole.
See on meeleparandus.
Ma ei kritiseeri neid inimesi, kuid ei usu, et nad mõistavad.
Vaatame mõnda kohta, kus see välja tuuakse.
Pärast ülestõusmist, Luuka 24, selgitas Jeesus oma järgijatele
oma surma ja ülestõusmise kohta. Salmis 46 ütleb Ta:
"Nõnda on kirjutatud, et Messias pidi kannatama ja
kolmandal päeval üles tõusma surnuist.
Ja tema nimel peab kuulutatama meele- parandust pattude andeksandmiseks.."
Kõigepealt kuulutati meeleparandust, mitte andestust.
Meil pole õigust meeleparandus välja jätta ja pakkuda andestust.
Olin teenistusel Kagu-Aasias, üks Ameerika jutlustaja rääkis.
Ta edastas suurepärase jutluse,
tõi välja, kuidas saame vastu võtta tervenemist Jumala Sõnast.
Sõnum õnnistas mind. Kuid lõpuks ütles ta rahvale,
kellest enamik olid hiinlased: kui tahate seda imelist elu ja
kõiki neid õnnistusi, tulge ette ja võtke vastu!
Ta ei maininud meeleparandust mitte kordagi kogu sõnumi jooksul.
Paljud tulid ette, kes olid ebajumalakummardajad ja paljud muud,
ja nad tahtsid, kuid nad ei saanud. Tulemuseks oli segadus.
Üritasime Ruthiga inimesi teenida, me ei mõistnud üksteise keelt.
Oli väga selge, et nad ei vastanud tingimustele,
see polnud nende süü, sest tingimusi polnud esitatud.
Meie oma piibelliku taustaga võime siin oletada,
et inimesed teavad meeleparandusest, kuid see on ennatlik oletus.
Kui lähed aga teise kultuuri,pole neil mingit arusaama meeleparandusest.
Paljudele tähendab meeleparandus endale kannatuste tekitamist -
ronida põlvedel mööda Püha Peetruse kiriku treppi või end piitsutada.
Moslemite hulgas on inimesi, kes piitsutavad end,
ka kristlaste hulgas.
Meeleparandus ei ole endale kannatuste tekitamine.
Jeesus on kandnud kõik kannatused.
Meeleparandus on otsus muutuda, või saada muudetud -
lasta lahti kõigest ja öelda: Jumal, olen sinu kätes.
Vaatame Apostlite teod 2, nelipühipäeva, Püha Vaim langes,
rahvahulgad tundsid patusüüd, ei teadnud, mida teha.
Salmis 37 ütlevad nad jüngritele:
"Mida peame tegema, mehed-vennad?"
Ja sealt tuleb Peetrus 3-punktise vastusega:
"Parandage meelt, laske end ristida, võtke vastu Püha Vaim!"
Mis on esimene tingimus?
Parandage meelt!
See on Jumala vastus ka täna.
Ei usu, et see tuleb osadena, vaid kõik kogupaketina korraga:
paranda meelt, saa ristitud, võta vastu Püha Vaim.
Räägime sellest veel mõne hetke pärast.
Näitan teile veel Pauluse teenistust ja sõnumit Apostlite teod 20.
Paulus räägib koguduse juhtidele Efesoses ja tuletab neile meelde
oma teenimist Efesoses. Salmis 20 ta ütleb:
"Kuidas ma ei ole teie eest pidanud salajas midagi teile tarvilikku,
vaid olen seda kuulutanud ja teid õpetanud avalikult ja kodasid mööda.
Ma tunnistasin nii juutidele kui kreeklastele
pöördumist Jumala poole (meeleparandust - ing)
ja usku meie Issandasse Jeesusesse."
Nii kreeklastele kui juutidele kehtis sama järjestus:
kõigepealt meeleparandus, siis usk.
Siis jõuame uskumise ja tunnistamise juurde.
Kui punkte kirjutasin, ei teadnud kumb peaks enne tulema:
usk või tunnistamine, Uues Testamendis neid ei eraldata.
Vaatame võtmesalmi Roomlastele 10,
kus Paulus kirjeldab Uue Testamendi pääste tingimusi, Rm 10.
Pane tähele järjekorda. Ta räägib kahest asjast:
suust ja südamest, ta mainib neid igas salmis.
Esimesed kaks korda mainib ta suud enne südant,
kolmandal korral mainib ta südant enne suud.
Me ei mõtle nii, kuid tegelikult saad sa usku selle ütlemisest.
Mõned ütlevad: ma ei usu, ega saa seda öelda.
Ma ütlen: sina räägi ja avastad, et hakkad ka uskuma.
Räägin natuke tunnistamisest.
On üks võtmesõna - see tähendab otseselt
"öelda sama nagu" - tuleb ladinakeelsest sõnast "confeiteor".
Tunnistamine on öelda sama, mida Jumal on öelnud oma Sõnas su kohta.
Panna oma suu sõnad kooskõlla Jumala Sõnaga
ja see on päästeprotsessis täiesti hädavajalik,
ei ole võimalik tegelikult kogeda päästet ilma õige tunnistuseta.
Vaatame, mida Paulus ütleb, Rm 10:8-10:
"Sõna on su lähedal, sinu suus ja su südames."
Kus see kõigepealt on? Suus.
"See on ususõna, mida me kuulutame.
Kui sa oma suuga tunnistad, et Jeesus on Issand,
ja oma südames usud, et Jumal on ta üles äratanud surnuist,
siis sind päästetakse.." Mida teed kõigepealt?
Tunnistad oma suuga, siis usud südames.
Me küll ei mõtle nii, kuid tegelikult just nii see on.
Kolmandal korral ütleb ta: "Südamega usutakse õiguseks,
suuga aga tunnistatakse päästeks."
Kui oled kaks korda suuga öelnud, on see sul südames.
Kui see on aga südames,
siis ütled seda suuga.
Jeesus ütles, et südame küllusest suu räägib.
Viis, kuidas seda südamesse saada, on võtta see vastu kui Jumala Sõna
ja hakata seda ütlema. Mida rohkem ütled, seda rohkem ka usud.
Mida rohkem usud, seda rohkem ka räägid.
Aga tundub, et eriti kirikuskäijate hulgas on komme mitte usust rääkida.
Tean - kasvasin üles Inglismaal, kus olid tublid kirikuskäijad,
ja mõned kahtlemata ka päästetud kristlased,
mulle ei rääkinud keegi, mis tähendab olla päästetud.
Tol ajal oli religioon isiklik, sellest ei räägitud.
Evangeeliumiga pole nii - sellest räägitakse.
Kui usud, siis tunnistad, ja vastupidi.
Avastad õige tunnistamise juures, et on üks kuri, pime jõud,
mis seisab su ees ja tahab suu kinni hoida.
Pead kasutama oma tahet ja suu lahti tegema,
ja rääkima õigeid asju.
Tahan näidata teile Jeesuse ametit ülempreestrina seoses tunnistusega.
Vaatame kolme kohta, kõigepealt Heebrealastele 3:1:
"Seepärast, pühad vennad, taevase kutsumise osalised,
mõtelgem meie usutunnistuse apostli ja ülempreestri Jeesuse peale."
Jeesus oli Jumala poolt väljasaadetud apostel, et tuua lunastus.
Kui Ta lunastuse oli toonud, naases Ta Jumala juurde me ülempreestriks.
Kuid Ta on me tunnistuse ülempreester.
See on radikaalne - kui tunnistust pole, pole ka ülempreestrit.
Kui suled oma suu maa peal, suled ka oma advokaadi suu taevas.
Pea see meeles - meie usutunnistuse ülempreester.
Mida rohkem tunnistad, seda enam vabastad
Ta ülempreesterlikku tööd enda elus.
Heebrealastele 4:14: "Et meil nüüd on suur ülempreester
Jeesus, Jumala Poeg, kes on läbinud taevad,
siis hoidkem kinni usust, mida me tunnistame!"
Kui räägitakse Temast kui ülempreestrist, on see seotud me tunnistusega
Hb 3:1 ütleb, et Ta on me usutunnistuse ülempreester,
Hb 4:14 ütleb,et hoiaksime kinni oma tunnistusest. Mis see tähendab?
Ütle, ja jätka ütlemist. Ära tagane, ära kaota julgust.
Heebrealastele 10:21,23 pöördub autor sama teema juurde:
"Et meil on suur preester Jumala koja üle.."
Salm 23: "Pidagem vankumatult kinni lootuse tunnistusest,
sest ustav on, kes seda on tõotanud."
Näete muutust - ei ole enam usutunnistus, vaid lootuse tunnistus,
sest kui tunnistad usku küllalt kaua, saab sellest lootus.
Usk on loodetava tõelisus.
Kui rajad tõelisust, sellele ehitub usk.
Minu lootuse definitsioon Piiblis on "kindlameelne ootus heale".
Kuid seal ütleb, et hoidke vankumatult kinni tunnistusest.
Kõigepealt on Ta meie tunnistuse ülempreester, siis peame
kinni hoidma oma tunnistusest ja siis sellest vankumatult kinni hoidma.
Miks öeldakse siin "vankumatult"? Millele see viitab?
Ütleksin nii - kui lendad lennukiga ja teatatakse: kinnitage turvavööd!
Mis see tähendab? Ole valmis raputuseks.
Mis tähendab vankumatult? Ole valmis vastuseisuks!
Siin toimub võitlus su usutunnistuse üle.
Saatana taktika on kasutada igasugust survet, pettust, valet,
kõike, mida saab - tal on üks eesmärk. Mis see on?
Panna sind tunnistama valesid asju. Kuidas me ta võidame?
Hoides kinni õigest tunnistusest. See on nii reaalne.
Kui oled meelt parandanud, kui usud ja tunnistad,
seejärel pead oma usku rakendama.
Jaakobuse 2:26 ütleb, et usk ilma tegudeta on surnud.
Usk, mis ei väljendu õigetes tegudes, on surnud usk.
Pakun teile välja kolm sobivat tegu, mis väljendavad me usku:
1. Saa ristitud. See on esimene võimalus
samastuda avalikult Jeesuse kui su Päästjaga.
Markuse 16:16 ütles Jeesus, et kuulutage evangeeliumi
kogu maailmas, ja kes usub ja on ristitud, see päästetakse.
Ma ei usu, et võid pidada end päästetuks enne, kui saad ristitud.
Mäletate, eristasin uussündi ja päästet -
võid olla uuesti sündinud, kuid sa pole sisenenud päästesse.
Kes usub ja on ristitud, see päästetakse.
Kui uurid Apostlite tegude raamatut, siis keegi ei väida olevat päästetud
enne, kui on ristitud. See on neile ülitähtis.
Filippus tõi eunuhhi Issanda juurde teel Gazasse, seal oli veekogu ja
eunuhh ütles seda, mitte Filippus. Seega Filippus oli juba selgitanud
ristimise tähtsust, kuigi seda ei mainita.
Eunuhh ütles, mis takistab mul saada ristitud, ja saigi ristitud.
Mäletate, Filippuses olid Paulus ja Siilas vangis, toimus maavärin,
kõik said vabaks, vanglaülem sai päästetud - mis juhtus?
Tema ja kogu ta pere said ristitud samal öötunnil ega oodatud hommikuni.
Olen nii paljusid pastoreid kuulnud, et neil on ristimisteenistus
kolme nädala pärast, pange end kirja.
See pole nii Uues Testamendis.
See on - usu ja saa ristitud!
Olen näinud parimaid koosolekuid oma vaimse karjääri jooksul,
kus inimesed on uskunud ja saanud ristitud.
Üks selline toimus aastaid tagasi. Paljud said ristitud.
Huvitav oli aga, et grupp baptiste tuli lihtsalt vaatama,
ristimine toimus basseinis.
Seal oli selline Jumala ligiolu, et inimesed lihtsalt kukkusid
Jumala väe all basseini ääres.
Need kallid baptistid ütlesid, et oleks neil ka nii olnud.
Kui teha ristimisest teatud üritus kirikukalendris,
on sama kui teha päästest üritus, mis toimub, kui tuled kirikusse
Ülestõusmispühadeks.
See eraldab selle ta tegelikust tähendusest.
Esimese asjana pärast uskumist peaksid saama ristitud.
Leia keegi, ükskõik kes. Õpetasin sellest YWAMi ülikoolis
paar nädalat tagasi. Püüdsin olla mitte vastuoluline,
seega ütlesin lihtsalt nagu tänagi: usu ja saa ristitud!
Ei rääkinud midagi ristimismeetodist.
Inimesed tulid pärast mu juurde ja tahtsid saada ristitud.
Õppejõud ütles, et see on minu asi nüüd. Nad marssisid basseini äärde
ja said samal tunnil ristitud. See oli põnev!
Kui evangeelium pole enam põnev, siis oleme midagi kaotanud.
Kui meil pole tegusid, siis arvan, et pole palju usku.
Kõigepealt, saa ristitud. Teiseks -, võib ka vastupidi, täna!
Siiraim usuväljendus on Jumala tänamine.
Kui tõesti usud, mida õpetan, siis pead siit minnes Jumalat tänama.
Vastasel juhul oled uskmatu või kõige tänamatum inimene siin linnas.
Tegelikult sa aga pole tänamatu, lihtsalt pikaldane uskuma.
Mõned Jeesuse imed sündisid vaid tänuandmisest -
viie tuhande toitmine - Jeesus vaid tänas ja
viiest leivast ja kahest kalast jätkus pea kümne tuhandele.
Tänuandmises on peaaegu piiramatu vägi.
Joona oli kolm päeva ja ööd kala kõhus,
ta ei pääsenud välja, kui palvetas - ta palvetas palju,
kuid Joona 2:10, kui ta tänama hakkas, ei saanud kala teda hoida.
Kui oled täna õhtul "kala kõhus", hakka tänama!
Tegude osa lõpuks vaatame Roomlastele 8:14:
"Sest kõik, keda iganes Jumala Vaim juhib, on Jumala lapsed."
Jumalal pole ühtainsat plaani iga uskliku jaoks.
Teed esimese sammu, saad ristitud ja pärast seda
Püha Vaim näitab sulle Jumala plaani sinu elu jaoks.
Ära võrdle end teistega, Jumalal on isiklik plaan iga uskliku jaoks.
Tahan lõpetuseks midagi öelda, see on tähtis.
Kui kuulsid vaid, mida olen täna rääkinud, võid mõelda:
kas minuga on midagi valesti, sest tal paistab kõik nii lihtne
ja mul pole üldse lihtne. Siin kedagi sellist pole,
kui aga oleks, tahaksin aidata.
Ütleksin selle kohta, et see on lihtne, kuid mitte kerge.
Annan teile kolm põhjust, miks see kerge pole.
Sul on kolm vaenlast, kes teevad asja keeruliseks.
1. Sul on sisemine vaenlane - Piibel kutsub seda
lihalikuks meeleks, uuendamata meeleks.
Rm 8:7,8 ütleb Paulus, et lihalik mõtteviis on vaen Jumala vastu,
ta ei alistu Jumalale ega suudagi seda.
Me meeltes on Jumala vaenlane, kes seisab vastu asjadele,
mis Jumalal me jaoks on.
Peame tooma selle meele Jumala tahte alla.
Paulus ütleb 2Kr 10:5, et peame võtma oma mõtted vangi.
Huvitav, et sõna "vangi" ei tähenda tsiviilvangi, vaid sõjavangi.
Teisisõnu, su mõtted on Jumalaga sõjas ja pead võtma need sõjavangid
ja tooma Jumala alluvusse.
Enamike kristlaste võitlus toimub nende mõistuses, kas pole.
Ärge üllatuge, see ongi nii.
Siis on meil väline vaenlane, kes meile vastu seisab. Mis ta nimi on?
Saatan. 1 Peetruse 5:8,9 ütleb:
"Teie süüdistaja, kurat, käib ringi nagu möirgav lõvi,
otsides, keda neelata. Tema vastu seiske kindlalt usus.."
See on kestvas olevikuvormis. On ka teine vorm,
mis ütleb, et tee kord ja ongi kõik. Kuradi puhul ühest korrast ei piisa.
Pead talle jätkuvalt vastu seisma.
Ta avaldab jätkuvalt survet, sina seisad jätkuvalt vastu.
Jaakobus ütleb, et alistuge Jumalale kõigepealt,
siis seiske vastu kuradile, ja mis siis juhtub? Põgeneb te juurest.
Kuid ta on päris põikpäine, teda peab veenma.
Katsetab mitmeid taktikaid, enne kui alla annab.
Lõpuks elame vaenulikus keskkonnas, mida kutsutakse maailmaks.
Jeesus ütles jüngritele: ärge üllatuge, kui maailm teid vihkab,
sest ta on mind enne vihanud.
Johannese 15:19 kasutab Ta sõna "maailm" viis korda:
"Kui te oleksite maailmast, siis maailm armastaks teid kui omi,
aga et teie pole maailmast, vaid mina olen teid maailmast ära valinud,
seepärast maailm vihkab teid." Viis korda ühes salmis.
Peame mõistma, mis on maailm?
See on inimesed ja süsteemid, mis pole Jumala õiglase valitsuse all
Jeesuse Kristuse isikus.
Kõik, kes pole nõus alistuma Jumala õiglasele valitsusele
Jeesuse isikus, kuulub maailma kategooriasse.
Ja maailm ja kogudus on kaks täiesti erinevat gruppi.
Suurim probleem kogudusele on, kui ilmalik mõtlemine hiilib kogudusse.
Sealt saavad probleemid alguse.
Lõpetuseks toon välja kolm jõudu, kellega peame tegelema:
maailm, liha ja kurat.
Seetõttu on see lihtne, kuid mitte kerge.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik